આખો મામલો અલાહાબાદના કીડગંજ વિસ્તારનો છે. પોલીસ અનુસાર આ વિવાદ ખુબ જ જૂનો છે અને અવારનવાર બંને પક્ષોમાં ગાળાગાળી અને હંગામો થતો જ રહે છે. મહિલાએ જણાવ્યું કે તે એકલી રહે છે અને આફતાબ નામનો યુવક જબરજસ્તી તેના ઘર પર કબ્જો કરવા માંગે છે. થોડા દિવસ પહેલા જ મામલો વધવા પર મહિલાએ પોલીસમાં તેના વિશે ફરિયાદ પણ નોંધાવી હતી. ત્યારે પોલીસે સુલેહ કરાવીને તેમને શાંત કરી દીધા. પરંતુ થોડા દિવસ પછી બંને પક્ષોમાં ફરી વિવાદ થઇ ગયો વિવાદ એટલો બધો વધી ગયો કે ગુસ્સામાં યુવક સળગતું સિલિન્ડર લઈને મહિલા પાછળ દોડ્યો. આ આખી ઘટના સીસીટીવીમાં કેદ થઇ ચુકી છે.